Document ID: /roh_data/filtered/Billingualer_Corpus_interleaved-de-rm.jsonl.gz/1143

This is a text translated from German to Rumantsch Grischun.
Regierungschefs treffen sich zur 37. Plenarkonferenz

Wenige bedeutsame statt viele kleine Projekte

An der diesjährigen Konferenz der Regierungschefs der Arbeitsgemeinschaft der Alpenländer (Arge Alp) steht die Verabschiedung von drei Resolutionen sowie vier neuen Projekten im Mittelpunkt. Das Schwergewicht der Arbeiten wird nach der Reform der Arge Alp auf wenige bedeutsame statt auf viele kleine Projekte gelegt. Das Treffen der Regierungschefs unter dem Vorsitz der autonomen Provinz Trient findet am Freitag, 23. Juni 2006, in Revò statt.

An der letztjährigen Regierungschefkonferenz der Arge Alp haben die Mitgliedsländer eine umfassende Reform beschlossen. Ziel der Neugestaltung der Arge Alp ist es, die Tätigkeit wieder stärker nach politischen Inhalten auszurichten. Das Schwergewicht der Arbeiten soll in Zukunft statt auf viele kleine auf wenige bedeutsame Projekte gelegt werden. An der diesjährigen Regierungschefkonferenz sollen drei Resolutionen und vier neue Projekte verabschiedet werden.

Drei Resolutionen stehen zur Diskussion

Die erste Resolution bezieht sich auf das "Grünbuch der EU für eine europäische Strategie für nachhaltige, wettbewerbsfähige und sichere Energie für Europa". Die Arge Alp fordert unter anderem, dass im Grünbuch bei den erneuerbaren Energiequellen auch der Ausbau der Wasserkraft als wichtige Option verankert wird.

Die zweite Resolution betrifft die "Richtlinie über die Erhebung von Gebühren für die Benutzung bestimmter Verkehrswege durch schwere Nutzfahrzeuge - Wegekostenrichtlinie der EU". Die Mitgliedsländer der Arge Alp verlangen, dass auf europäischer Ebene weiterhin mit Nachdruck auf einen schrittweisen Einbezug der externen Kosten beim Verkehr hingewirkt wird. Konkret geht es darum, dass in der neuen Wegekostenrichtlinie der EU alle externen Kosten enthalten sein sollen, die der Verkehr verursacht, wie zum Beispiel Umwelt-, Lärm-, Stau- und Gesundheitskosten. Zudem spricht sich die Arge Alp dafür aus, dass die in der neuen Wegekostenrichtlinie vorgesehene Querfinanzierung alternativer Infrastrukturen auch für Verkehrswege in sensiblen Bergregionen, bei denen ein vorrangiger Ausbaubedarf nachgewiesen wird, verwendet werden darf.

Auf die Dienstleistungen im Alpenraum bezieht sich die dritte Resolution, die zur Diskussion steht. Die Arge Alp fordert die EU und die Nationalstaaten auf, den Schutz der Grundversorgung im Alpenraum zu beachten. Sie verlangt unter anderem, dass die besondere Rolle des öffentlichen Sektors bei der Organisation von Dienstleistungen anerkannt wird, indem die geografischen, kulturellen und wirtschaftlichen Besonderheiten der Berggebiete berücksichtigt werden.

Vier neue Projekte eingereicht

Zuhanden der Regierungschefkonferenz hat der Leitungsausschuss der Arge Alp vier neue Projekte eingereicht. Das Projekt "Miteinander der Generationen" zielt darauf, die verschiedenen Strategien und Ansätze, mit denen Regionen im Alpenraum auf die Herausforderungen des demographischen Wandels antworten, zu vergleichen. Das Projekt, das von Vorarlberg eingereicht wurde, rechnet mit Kosten in der Höhe von 15'000 bis 20'000 Euro.

Auf den Aufbau eines Geodatenverbundes der Mitgliedsländer der Arge Alp zielt ein weiteres von Vorarlberg eingereichtes Projekt. Dieser geplante Geodatenverbund soll als eine der Grundlagen für die Einsatzführung in Katastrophenfällen dienen und grenzüberschreitende Rettungsarbeiten erleichtern. Die Kosten belaufen sich auf jährlich 30'000 Euro.

Zwei Projekte aus Graubünden

Gleich zwei Projekte sind von Graubünden lanciert worden. Unter dem Titel "Potenzialarme Räume" strebt das Projekt einen internationalen Erfahrungsaustausch im Bereich der Regionalentwicklung und des Umgangs mit ungenutzten Potenzialen an. Dazu soll eine Vergleichsstudie erarbeitet werden, die am Beispiel von Talschaften oder Regionen mit besonderen Entwicklungsproblemen verschiedene Entwicklungsstrategien beurteilt. An einer Fachtagung sollen die Erfahrungen und Resultate ausgetauscht werden. Das Projekt mit einer Laufzeit von zwei Jahren rechnet mit Kosten von 35'000 Euro pro Jahr.

Um Sport und Spiel geht es beim zweiten von Graubünden eingebrachten Projekt. "Arge Alp Spiele 06/07" will den aktiven Sportaustausch fördern. Insgesamt acht Sportwettkämpfe sollen dezentral in den verschiedenen Mitgliedsländern in Form von Winterspielen, Sommerspielen und Behindertenspielen stattfinden. Die Kosten für die Koordination und Kommunikation der verschiedenen Anlässe, die Ausschreibung der Wettkämpfe und die Organisation der Auszeichnungen betragen 20'000 Euro.

Vorsitz geht an Vorarlberg

Das Budget 2007 der Arge Alp sieht Gesamtausgaben von 400'000 Euro vor. Die 37. Jahreskonferenz der Regierungschefs der Arge Alp, die am Freitag 23. Juni 2006 in Revò stattfindet, steht unter dem Vorsitz der autonomen Provinz Trient. Erwartet werden Vertreterinnen und Vertreter folgender zehn Länder, Provinzen und Kantone: Bayern, Bozen-Südtirol, Graubünden, Lombardei, Salzburg, St. Gallen, Tirol, Tessin, Trentino und Vorarlberg. Den Vorsitz der Arge Alp im Jahr 2007 übernimmt neu Vorarlberg.

Gremium: Regierung

Quelle: dt Standeskanzlei Graubünden

Data: 20.06.2006

Las scheffas ed ils schefs da las regenzas sa scuntran a la 36avla conferenza plenara

Paucs projects impurtants empè da blers projects pitschens

En il center da la conferenza da las scheffas e dals schefs da las regenzas da la cuminanza da lavur da las regiuns alpinas (ARGE ALP) da quest onn stat la deliberaziun da trais resoluziuns sco er da quatter projects novs. L'accent da la lavur vegn mess - suenter la refurma da la ARGE ALP - sin paucs projects impurtants empè da sin blers projects pitschens. L'inscunter da las scheffas e dals schefs da las regenzas sut il presidi da la provinza autonoma da Trento ha lieu venderdi, ils 23 da zercladur 2006, a Revò.

A la conferenza da las scheffas e dals schefs da las regenzas da la ARGE ALP da l'onn passà han ils stadis commembers concludì ina refurma cumplessiva. La finamira da la nova concepziun da la ARGE ALP è d'orientar la lavur puspè dapli a temas politics. L'accent da la lavur duai vegnir mess en il futur, empè da sin blers projects pitschens, sin paucs projects impurtants. A la conferenza da las scheffas e dals schefs da las regenzas da quest onn duain vegnir deliberads trais resoluziuns e quatter projects novs.

Trais resoluziuns stattan en discussiun

L'emprima resoluziun sa referescha al "Cudesch verd da la UE: Ina strategia europeica per in'energia segira, cumpetitiva e durabla". La ARGE ALP pretenda tranter auter che er l'amplificaziun da la forza idraulica vegnia fixada sco opziun impurtanta en il cudesch verd tar las energias regenerablas.

La segunda resoluziun pertutga la "Directiva relativa a la taxaziun da vehichels utilitars grevs per il transport sin tschertas vias da traffic - directiva da la UE davart ils custs d'infrastructura". Ils stadis commembers da la ARGE ALP pretendan ch'i vegnia fatg vinavant sforzs sin plaun europeic - e quai cun insistenza - per cumpigliar pass a pass er ils custs externs dal traffic. Concretamain sa tracti d'integrar en la nova directiva da la UE davart ils custs d'infrastructura tut ils custs externs che vegnan chaschunads dal traffic, sco per exempel ils custs ecologics, da canera, da stagnaziun e da sanadad. Plinavant è la ARGE ALP da l'avis che la finanziaziun traversala d'infrastructuras alternativas dastgia vegnir duvrada er per vias da traffic en regiuns da muntogna sensiblas, en las qualas vegn cumprovà in basegn d'amplificaziun urgent.

A las prestaziuns da servetsch en l'artg alpin sa referescha la terza resoluziun che stat en discussiun. La ARGE ALP envida la UE ed ils stadis naziunals da mantegnair il provediment da basa en l'artg alpin. Ella pretenda tranter auter che la rolla speziala dal sectur public vegnia renconuschida il mument che las prestaziuns da servetsch vegnan organisadas, e quai resguardond las particularitads geograficas, culturalas ed economicas dals territoris da muntogna.

Quatter projects novs èn vegnids inoltrads

Per mauns da la conferenza da las regenzas ha la cumissiun da direcziun da la ARGE ALP inoltrà quatter projects novs. Il project "L'ensemen da las generaziuns" ha la finamira da cumparegliar las differentas strategias e las differentas tenutas, cun las qualas las regiuns da l'artg alpin respundan a las sfidas da la midada demografica. Il project ch'è vegnì inoltrà dal Vorarlberg quinta cun custs d'in import da 15'000 fin 20'000 euros.

In ulteriur project inoltrà dal Vorarlberg ha la finamira da constituir ina rait da geodatas per ils stadis commembers da la ARGE ALP. La rait da geodatas planisada duai daventar ina da las basas per diriger las acziuns en cas da catastrofas e duai facilitar las lavurs da salvament transcunfinalas. Ils custs muntan annualmain a 30'000 euros.

Dus projects dal Grischun

Il Grischun ha lantschà gist dus projects: Sut il titel "Zonas cun pauc potenzial" vul il project cuntanscher in barat d'experientschas internaziunal en il sectur dal svilup regiunal e dal tractament da potenzials betg utilisads. Per quest intent duai vegnir elavurà in studi da cumparegliaziun che valitescha differentas strategias da svilup a maun da l'exempel da vals u da regiuns cun problems da svilup particulars. Ad ina dieta da spezialistas e da spezialists duain vegnir barattadas las experientschas ed ils resultats. Il project cun ina durada da dus onns quinta cun custs da 35'000 euros per onn.

Da sport e da gieu sa tracti tar il segund project ch'è vegnì inoltrà dal Grischun. "Gieus ARGE ALP 06/07" vul promover il barat activ en il sport. En total duain avair lieu otg concurrenzas da sport decentralmain en ils differents stadis commembers, e quai en furma da gieus d'enviern, da gieus da stad e da gieus per persunas impedidas. Ils custs per coordinar e per communitgar las differentas occurrenzas, per publitgar las concurrenzas e per organisar ils premis muntan a 20'000 euros.

Il presidi va al Vorarlberg

Il preventiv 2007 da la ARGE ALP prevesa expensas totalas da 400'000 euros. La 37avla conferenza da las scheffas e dals schefs da las regenzas da la ARGE ALP che ha lieu venderdi, ils 23 da zercladur 2006, a Revò, stat sut il presidi da la provinza autonoma da Trento. Spetgadas e spetgads vegnan represchentantas e represchentants dals suandants diesch stadis, da las suandantas provinzas e dals suandants chantuns: Baviera, Bulsaun-Tirol dal sid, Grischun, Lumbardia, Salzburg, Son Gagl, Tessin, Tirol, Trentino e Vorarlberg. Il presidi da la ARGE ALP durant l'onn 2007 surpiglia da nov il Vorarlberg.

Gremi: regenza

Funtauna: rg chanzlia chantunala dal Grischun

Data: 20.06.2006